CELEX: 62016TA0502
Language: et
Date: 2019-11-20 00:00:00
Title: kohtuasi T-502/16: Üldkohtu 20. novembri 2019. aasta otsus – Missir Mamachi di Lusignano jt versus komisjon (Avalik teenistus – Ametnikud – Ametniku ja tema abikaasa mõrv – Kohustus tagada liidu teenistujate turvalisus – Institutsiooni vastutus surnud ametniku õigusjärglaste mittevaralise kahju eest – Ametniku ema, vend ja õde – Kahju hüvitamise nõue – Vastuvõetavus – Õigus ELTL artikli 270 alusel hagi esitada – Personalieeskirjadega hõlmatud isik – Mõistlik aeg)

20.1.2020   
            
            
               ET
            
            
               Euroopa Liidu Teataja
            
            
               C 19/43
            
         
      Üldkohtu 20. novembri 2019. aasta otsus – Missir Mamachi di Lusignano jt versus komisjon
      (kohtuasi T-502/16) (1)
      
      (Avalik teenistus - Ametnikud - Ametniku ja tema abikaasa mõrv - Kohustus tagada liidu teenistujate turvalisus - Institutsiooni vastutus surnud ametniku õigusjärglaste mittevaralise kahju eest - Ametniku ema, vend ja õde - Kahju hüvitamise nõue - Vastuvõetavus - Õigus ELTL artikli 270 alusel hagi esitada - Personalieeskirjadega hõlmatud isik - Mõistlik aeg)
      (2020/C 19/50)
      Kohtumenetluse keel: itaalia
      
         Pooled
      
      
         Hagejad: Stefano Missir Mamachi di Lusignano (Shanghai, Hiina) ja 6 teist hagejat, kelle nimed on esitatud kohtuotsuse lisas (esindajad: advokaadid F. Di Gianni, G. Coppo ja A. Scalini)
      
         Kostja: Euroopa Komisjon (esindajad: B. Eggers, G. Gattinara ja D. Martin, hiljem G. Gattinara ja R. Striani)
      
         Ese
      
      ELTL artikli 270 alusel esitatud nõue sisuliselt mõista komisjonilt Alessandro Missir Mamachi di Lusignano õigusjärglastele, Livio Missir Mamachi di Lusignano õigusjärglastele, Anne Jeanne Cécile Magdalena Maria Sintobinile, Stefano Missir Mamachi di Lusignanole ja Maria Letizia Missir Mamachi di Lusignanole välja mitmesugused summad hüvitisena mittevaralise kahju eest, mis tekkis Alessandro Missir Mamachi di Lusignano ja tema abikaasa mõrva tõttu, mis leidis aset 18. septembril 2006 Rabatis (Maroko), kus Alessandro Missir Mamachi di Lusignano viibis teenistuse huvides.
      
         Resolutsioon
      
      
                  1.
               
               
                  
                     Vajadus otsustada nõuete üle mõista Euroopa Komisjonilt mittevaralise kahju hüvitisena välja 463 050 eurot igale Alessandro Missir Mamachi di Lusignano õigusjärglasele, 574 000 eurot samadele õigusjärglastele ja 308 700 eurot Livio Missir Mamachi di Lusignano õigusjärglastele on ära langenud.
                  
               
            
                  2.
               
               
                  
                     Mõista komisjonilt in solidum välja 50 000 eurot Anne Jeanne Cécile Magdalena Maria Sintobinile talle tekkinud mittevaralise kahju eest.
                  
               
            
                  3.
               
               
                  
                     Mõista komisjonilt in solidum välja 10 000 eurot Maria Letizia Missir Mamachi di Lusignanole talle tekkinud mittevaralise kahju eest.
                  
               
            
                  4.
               
               
                  
                     Mõista komisjonilt in solidum välja 10 000 eurot Stefano Missir Mamachi di Lusignanole talle tekkinud mittevaralise kahju eest.
                  
               
            
                  5.
               
               
                  
                     Käesoleva resolutsiooni punktides 2–4 nimetatud hüvitistele lisandub alates käesoleva kohtuotsuse kuulutamisest kuni hüvitise täieliku tasumiseni viivis Euroopa Keskpanga (EKP) poolt peamistel refinantseerimistoimingutel rakendatavas määras, mida on suurendatud kahe protsendipunkti võrra.
                  
               
            
                  6.
               
               
                  
                     Jätta hagi ülejäänud osas rahuldamata.
                  
               
            
                  7.
               
               
                  
                     Mõista kohtukulud välja komisjonilt.
                  
               
            
         (1)  ELT C 26, 26.1.2013 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-132/13 ja anti 1. septembril 2016 üle Euroopa Liidu Üldkohtule).